เช้านี้ผมแวะมาเดินซื้อของที่ตลาดโก้งโค้ง พอดีเหลือบไปเห็นบางสิ่งบางอย่างที่เป็นที่ดูแปลกตา... ไส้อั่วเหรอ .. หรือว่าลูกชิ้นอะไร หรือสาคูไส้หมูพันธุ์ใหม่ ... เลยตัดสินใจเข้าไปถาม สรุปว่ามันคือ ลูกชุบ ครับ ...  
 
[ที่ตั้ง] ตลาดสดโก้งโค้ง เดินตรงเข้ามาตรงโซนกลางๆ ตลาด 

ถือว่าเป็นการฉีกแนวลูกชุบจนเกือบสิ้นเชิงทั้งหน้าตาและส่วนประกอบหลัก โดยปกติลูกชุบจะทำมาจากถั่วเขียวซีก นำมานึ่งให้สุกปั่นกับน้ำตาล แล้วนำไปตั้งไฟกวนๆ จนข้นเหนียว แล้วนำมาปั้นเป็นรูปผักผลไม้ต่างๆ ทาสี และนำไปชุบวุ้น ก็จะได้ลูกชุบหน้าตาสะสวย  

.... แต่ลูกชุบครูแอน มีกรรมวิธีทำคล้ายๆ กันนี่แหละ แต่เปลี่ยนจากถั่วเขียวซีกมาเป็นวัตถุดิบชนิดอื่นๆ หรือผสมรสชาติโน้นนี่เข้าไปแล้วแต่จะครีเอท เช่น ชาเขียว ทุเรียน เกาลัด พุทราจีน ฯลฯ จากนั้นก็นำไปใส่พิมพ์รูปต่างๆ เช่น เป็ด ไอศกรีม ส่วนสีนั้นครูแอนบอกว่า เป็นสีจากวัตถุดิบล้วนๆ เลยครับ มันก็เลยกลายเป็นสีน้ำตาลคล้ำๆ ดูแล้วอาจจะไม่สวยงามสักเท่าไหร่ 

.. ส่วนราคากล่องละ 20 บาท ผมไม่แน่ใจว่าจริงๆ มีกี่ชิ้น แต่ ณ วันที่ซื้อพร้อมของแถมก็ได้มา 10 ชิ้น ส่วนรสชาติ ก็ใช้ได้ครับ แปลกใหม่ดีๆ ทานไปทานมาก็คล้ายๆ กับทานถั่วกวนผสมรสชาติโน้นนี่ เนื้อไม่ค่อยเนียนสักเท่าไหร่ รสชาติหวานกำลังดี ส่วนรสโปรดของผมคงเป็นทุเรียนนี่แหละครับ ทานคล้ายๆ ทุเรียนกวนเลย ^^ 

... ช่องทางการขายจะเน้นทาง Facebook มากกว่าครับ ลองเสิร์ชกันได้ที่เพจ “ลูกชุบครูแอน” ส่วนที่ตลาดโก้งโค้งนี่ ครูแอนบอกว่าจะแวะมาเป็นครั้งคราวครับ ... ยังไงก็ลองแวะไปซื้อมาลองทานกันได้ หรือจะเป็นของขวัญของฝากตามเทศกาลก็ดี ^^  
